CELEX: 22005D0079(01)
Language: lt
Date: 1118361600000
Title: 2005 m. birželio 10 d. EEE jungtinio komiteto sprendimas Nr. 79/2005, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas) ir XX priedą (Aplinka)

13.10.2005   
            
            
               LT
            
            
               Europos Sąjungos oficialusis leidinys
            
            
               L 268/10
            
         
      EEE JUNGTINIO KOMITETO SPRENDIMAS Nr. 79/2005
   2005 m. birželio 10 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas) ir XX priedą (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2005 m. kovo 11 d. EEE jungtinio komiteto sprendimu Nr. 36/2005 (1).
            
         
               (2)
            
            
               Susitarimo XX priedas buvo iš dalies pakeistas 2005 m. kovo 11 d. EEE jungtinio komiteto sprendimu Nr. 43/2005 (2).
            
         
               (3)
            
            
               Į Susitarimą turi būti įtraukta 2004 m. balandžio 21 d. Europos Parlamento ir Tarybos direktyva 2004/42/EB dėl lakiųjų organinių junginių, susidarančių naudojant organinius tirpiklius tam tikruose dažuose, lakuose ir transporto priemonių pakartotinės apdailos produktuose, išmetamų kiekių ribojimo ir iš dalies keičianti Direktyvą 1999/13/EB (3),
            
         NUSPRENDĖ:
   1 straipsnis
   Po Susitarimo II priedo XVII skyriaus 8 punkto (Europos Parlamento ir Tarybos direktyva 94/63/EB) įterpiamas šis punktas:
   
               „9.
            
            
               
                  32004 L 0042: 2004 m. balandžio 21 d. Europos Parlamento ir Tarybos direktyva 2004/42/EB dėl lakiųjų organinių junginių, susidarančių naudojant organinius tirpiklius tam tikruose dažuose, lakuose ir transporto priemonių pakartotinės apdailos produktuose, išmetamų kiekių ribojimo ir iš dalies keičianti Direktyvą 1999/13/EB (OL L 143, 2004 4 30, p. 87).
               Šios direktyvos nuostatos šio Susitarimo tikslais adaptuojamos taip:
               3 straipsnio 4 dalyje po žodžio „reikalavimas“ įterpiami žodžiai „, o Islandijoje 36 mėnesių laikotarpį po II priede nurodytos paskutinės datos, siekiant išsemti Islandijos atsargas“.“
            
         2 straipsnis
   Susitarimo XX priedo 21ab punktas (Tarybos direktyva 1999/13/EB) papildomas taip:
   „, su pakeitimais, padarytais:
   
               —
            
            
               
                  32004 L 0042: 2004 m. balandžio 21 d. Europos Parlamento ir Tarybos direktyva 2004/42/EB (OL L 143, 2004 4 30, p. 87)“.
            
         3 straipsnis
   Direktyvos 2004/42/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   4 straipsnis
   Šis sprendimas įsigalioja 2005 m. birželio 11 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (4).
   5 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. birželio 10 d.
      
         
            EEE jungtinio komiteto vardu
         
         
            Pirmininkas
         
         Richard WRIGHT
         
      
   
   
      (1)  OL L 198, 2005 7 28, p. 30.
   
      (2)  OL L 198, 2005 7 28, p. 45.
   
      (3)  OL L 143, 2004 4 30, p. 87.
   
      (4)  Konstituciniai reikalavimai nenurodyti.